OČI TAMMY FAYE
Jim i Tammy Faye Bakker bili su najpoznatiji par televanđelista u Americi,
a i itekako najimućniji.
Ken i Barbie televanđelizma.
A djelovali su iskreno.
Donijeli su ohrabrenje i nadu mnogima.
On je predsjednik multimilijunske religijske organizacije
zvane klub Hvaljen Gospodin.
PTL vodi i selo Heritage u Fort Millu u Južnoj Karolini.
...kršćanski Disney World gdje se članstvo PTL-a odmara uz nadahnuće.
Među najpoznatijim su ličnostima u svijetu televizijskog evanđelizma.
Ali večeras su ostali bez posla.
...nakon skandala koji je doveo do prošlotjedne ostavke Jima Bakkera.
Raspravlja se o tome koliko će Bakkerov skandal
nauditi svim televizijskim svećenicima...
Suvremeno ratovanje TV-propovjednika.
U ovoj elektroničkoj eri vrti se velik novac...
...i optužbe. U borbu su upleteni i kolege evanđelisti Jimmy Swaggart,
Oral Roberts, Jerry Falwell.
A sad, ono što tu neki zovu Pearly-gate.
Pearly-gate je priča o Jimu i Tammy Bakker.
Uvelike je slična Watergateu koji je okaljao naziv "političar",
a ovakva će epizoda sigurno okaljati naziv "propovjednik".
Bakkeri nisu mogli ni izaći iz auta.
Premnogi su ih čekali nakon tri mjeseca izbivanja.
...autobusi turista nadali su se opaziti neuhvatljive evanđeliste,
ali nisu imali više sreće od pripravnih novinara.
Okej, za početak ću skinuti malo ovoga.
Okej.
Skinut ću vam podlogu. -Okej.
Pa ćemo početi ispočetka.
Možete si očistiti usnice?
Okej. -Hoćete li malo odstranjivača?
O, ne. To je to.
To bi bilo sve. Trajno su ocrtane.
Oh.
I oči su mi trajno ocrtane i obrve su mi trajno stavljene,
pa tu ne možete baš puno.
Pobogu, nisam znala.
Nikad se niste fotkali bez tih trepavica?
Nisam, a nikad i neću, jer po njima sam prepoznatljiva.
I, znate, ako ih skinem, onda to nisam ja,
a nitko me neće gledati neprepoznatljivu, pa ih zadržavam.
Čak i ako ih smekšamo i zadržimo... -Ne.
Ne, radite što god hoćete,
ali trepavice mi ostaju tu gdje su.
To ste stvarno vi.
O, da, ovo sam ja.
1994. Palm Springs, Kalifornija
1952. International Falls, Minnesota
Nisam znao što znače riječi "slava" ili "aleluja",
jer nečastivi je svugdje oko nas!
O, da, je!
I vi se morate oduprijeti njegovim iskušenjima. Aleluja!
Ako vas ne spasi Isus,
otvorit ćete se demonima
i nečastivi će se nastaniti u vama!
Slava Bogu!
Kad je Bog kazao mir mom srcu,
nisam znao reći ni slava ni aleluja,
ali bio sam spašen!
Skočio sam na taj oltar.
Isus mi je rekao da me voli,
a voljet će i vas.
On govori kroz nju. Recite: "Aleluja!"
Aleluja!
Ona je sad s Duhom Svetim!
Osjetite duh! Recite: "Slava."
"Slava Bogu."
Slava Bogu!
I ti, sestro! Osjeti duh.
Podignite ruke, narode.
Bila sam tu.
Cijelo vrijeme tu.
Djevojčice idu u pakao za laganje.
Iskreno i istinito.
Hoću biti spašena.
Kad bih smjela s vama, Bog bi me volio kao što i treba.
Ima razloga zašto ne smiješ u crkvu, Tam. -Razloga za odrasle.
Zato što svi misle da si bludnica?
I potječem iz vremena prije no što ti je Fred dao ugled.
Dopustili su da se vratim samo zato što jedino ja znam svirati klavir.
Ali ti ih podsjećaš na moj razvod.
Ako te vide,
svi ćemo biti prognani.
Duše sve tvoje braće i sestara
gorjet će u paklu jer ne slušaš i nisi u stanju mirno sjediti.
Prestani se izmotavati.
Ići ćeš u pakao, Tammy.
Ovdje ti nije mjesto. Nigdje ti nije mjesto.
Ružna si.
Imaš demona u sebi.
Ali ja ne bih u pakao.
Da te vole, ne bi te tu ostavljali.
Vole me.
Ne vole te.
Isuse, u srce mi uđi i grijehe oprosti.
Ne znam što je to što svi dobivaju,
ali ako je stvarno,
onda mi, Isuse, daj to, molim te.
Amen!
Budite jaki u Gospodinu i njegovoj moćnoj snazi.
Odjenite oklop Božji
da možete usprkositi spletkarenjima nečastivoga.
Jer mi se ne borimo protiv krvi i mesa,
već protiv moći ovoga tamnog svijeta!
Svrgavamo umišljenosti
svakog uznositog stvora koji sebe slavi.
Osjećate li ljubav? -Da!
Osjećaš je, sestro! Znam da je osjećaš!
I ti, brate?
Ako osjećate tu ljubav, recite: "Aleluja!" -Aleluja!
Recite slava Bogu! -Slava Bogu!
Prihvatite krv!
Osjećajte zauvijek ljubav!
Aleluja!
Hvaljen Gospodin!
Jesi li spremna prihvatiti ljubav?
Da.
Tammy Faye!
Jako mi je žao. Jako, jako mi je žao.
Ne, Tammy!
Tammy, ustaj.
On je uz nas!
Ona mokri u gaće! Hvaljen Bog!
Da!
Tammy, ustaj, kažem. -Daj tiho.
Ova beba je čudo. Da nam je nisi oduzela.
G. Bakker.
Da, gospodine.
Hvala vam.
Sjeverno središnje biblijsko veleučilište Minneapolis, Minnesota, 1960.
Pardon.
Započeo bih stihovima.
"Ljubljeni, iznad svega želim da možeš napredovati"
"i zdrav biti upravo dok ti duša napreduje."
Ovo je Ivan, tri, drugi stih i piše upravo tu, u dobroj knjizi.
On mi je sinoć dao te stihove.
Bog je sišao do mene i šaptom mi ih rekao na uho.
Rekao je: "Jime Bakkere,"
"kanim da uspijevaš,"
"da živiš i da voliš"
"u ovom životu."
To mi je rekao.
Ali nas kršćane se...
Podučava nas se da bismo trebali
očekivati neuspjeh.
Kad vas Isus pozove kući,
mislite li da ćete dobiti bonus ako ste si donijeli bijedu?
Mislite li da ako si uskratite vodovod,
li ako hodate bosi...
Ispričavam se.
Nastavite.
Znate, raj. Raj je raj, to je sigurno.
Ali Bog se nada da ćemo mi
živjeti i uspijevati i voljeti ovdje,
u obećanoj zemlji.
Ovdje i sada.
Ovdje i sada, i upravo u ovom, ovom trenutku.
Aleluja!
Bog ne želi da budemo siromašni!
O, ne!
Obdarit će vjernike vječnim životom,
vječnom ljubavi i vječnim bogatstvom!
Aleluja! Hvaljen Bog! Hvaljen bio!
S pravom imajte na umu: "Blaženi bili siromašni", g. Bakker.
Meni to ne zvuči baš blaženo.
Vas dvoje ste došli naučiti navade Gospodnje iz Svetog pisma, da?
Da. -Da, gospodine.
I širiti Riječ Božju.
O, da. Znate, pjevat ću Riječ u svakom šatoru, u svakoj crkvi.
Znate, Bog mi je kazao da to hoće od mene.
Sa šminkom na licu?
Izebelo.
"Dajem sve od sebe da uvijek gajim savjest bez mrlje"
"i pred Bogom i pred ljudima."
"Čovjek koji se s bludnicama druži"
"rasipa svoje bogatstvo."
Poslovice 29, 3.
"Tvoja prilika je poput palme, a tvoje su dojke"
"kao grozdovi voća. Primit ću palmovo stablo."
"I primit ću voće."
To je Salomonova pjesma.
Sedam, sedam.
Oprosti što te nisam mogao odvesti na neko lijepo mjesto.
Oh, ovo je lijepo mjesto, Jime.
Kaži mi nešto. Kaži mi neku tajnu.
Nešto što nitko drugi ne zna.
Oh, nemam ja tajni. Kazat ću ti što god hoćeš.
Počnimo od svega.
Okej.
Najstarija sam od osmero djece i vrlo praktična osoba.
I takva sam kakvu me vidiš.
Znaš, ne pretvaram se da sam nešto što nisam, jer sam tek to što vidiš.
I volim ljude.
Istinski, istinski volim ljude.
I boli me kad ljude boli, i vjerojatno dramatiziram malo više no što bi htjeli.
Ali uživam u tome. Jednostavno sam takva.
Nikad nisam upoznao nijednu poput tebe, Tammy Faye.
Okej.
Onda, imaš li ti neku tajnu, Jime.
Pa, pokoju.
Pa, kaži mi.
Pa, prije no što me Bog našao, htio sam biti radijski disk džokej.
Ne. -Da.
Obožavao sam poticati ljude na ples.
Na zabavu.
Little Richard.
I Buddy Holly i...
Oh, i Fats Domino.
Što je bilo? Zašto nisi, Jime?
Nema to veze.
Kaži mi.
Mislim da ne...
Pa, u redu. Kazat ću ti, Tammy.
Prije dvije godine bio sam na spoju s mojom djevojkom Sandy, i...
Oh, ne, s mojom tadašnjom djevojkom.
Ali, uglavnom, posudio sam tatin auto da je izvedem
i na zemlji je bilo puno snijega,
i Fats je pjevao "Blueberry Hill",
jako glasno,
a ja sam imao silne nagone koje bi samo nečastivi odobrio
i izgubio sam kontrolu nad autom.
I pregazio sam malog dječaka.
Malog Jimmyja Summerfielda.
Probio sam plućno krilo Jimmyja Summerfielda
gumom auta mog tatice.
Cijele noći nisam oka sklopio. Bilo mi je zlo od brige da dječak ne umre.
Zato sam se pogodio s Bogom.
Rekao sam mu: "Odustat ću od sna da postanem disk džokej."
"Prestat ću se baviti rock and rollom"
"i posvetit ću život njemu i samo njemu."
"Bude li smatrao shodnim spasiti tom dječaku život"
"pridobit će dvije duše na licu mjesta."
I što je bilo s Jimmyjem Summerfieldom?
Preživio je.
Da.
Hvaljen bio Bog. -Da, hvaljen bio.
Dakle...
Još uvijek sam ti drag?
Oh, svakako jesi, Jime.
Oh, sad još i više kad si bio iskren.
Znaš, nedostaje mi plesanje.
Jako si glasna.
Zapleši sa mnom, Jime.
Ovdje? Ne, ne mogu.
Pred svim ovim ljudima? Ono, ne...
Molim te.
Oh, ne smijemo.
Znam.
Ne smijemo. -Znam.
Oh. Oh, ne smijemo.
Znam.
Da!
Što si to učinila?
Zdravo, majko. Ovo je Jim Bakker.
Moj muž.
Zdravo, majko.
O, pravi je blagoslov napokon vas upoznati.
Ne.
Ne, majko, ne možemo se vratiti na studij. Brak između studenata je zabranjen.
Jeste li unaprijed znali za to pravilo?
Ako poznajem vas dvoje, baš ćeš obožavati Jima.
Oh, jako je motiviran. Ima pregršt velikih ideja.
Jeste li znali?
Pa, obrazovanjem se može poništiti odnos s Bogom.
On ima plan za nas.
Bog ili taj momak Jim?
Bog.
Što ti je ovog puta rekao?
Na proljeće ćemo Jim i ja biti putujući propovjednici
i svima pronositi Božju ljubav.
Svima koji pate ili se osjećaju izopćeno.
Jim će propovijedati, a ja ću pjevati. I bit ćemo kao Oral Roberts i supruga.
Oral Roberts je završio veleučilište.
Jedno je sad nazvano po njemu.
Bog kaže da trebamo lijepo živjeti. Da možemo pronositi njegovu ljubav svima.
Božja ljubav ima granicu, Tammy Faye.
Ne.
Ne, Božja ljubav nema granicu, gđo Grover,
a ni Tammy Faye i ja nemamo granicu.
Mi smo vojnici u Kristu.
Pozvani smo u vrlo stvarnu službu.
Bog se smiješi mužu i ženi.
"Kako mlad čovjek oženi mladu ženu,"
"tako će se tvoj Graditelj oženiti tobom."
"Kako se mladoženja raduje nevjestom,"
"tako će se tvoj Bog radovati tobom."
Izaija 62, 5.
Time se bavimo.
Fred kaže da smijemo ostati do promjene vremena.
Nabavila sam pjenu na trampi.
Žao mi je, Tam.
Imam dojam da sam te iznevjerio.
Nisam joj drag.
Ne, Jime. -Ne, nisam.
Naravno da si joj drag.
Tammy se žalosti kad vidi da si tako žalostan.
Kako bi to trebala biti pjena ako nema dovoljno vode da se napravi pjena?
Oh, mogu ja napraviti pjenu, Jime.
Moram samo umočiti ruku.
I bućkati...
I bućkati.
Radim li to kako treba?
Aha.
Pa zdravo, Tammy Faye.
Zdravo, mamice.
Što radiš s tim?
Pa, uključit ćemo ove lutke u propovijed, da djeca vide kako je Bog čudesan.
A ako dođe dovoljno djece, dovest će majke i očeve.
I za tili čas ćemo imati vlastitu crkvu.
Jesi li danas izbrojila svoje blagoslove, Tammy Faye?
Ne, još nisam, Susie.
Trebaš izbrojiti svoje blagoslove, jer obilni su.
Okej, pa, hvala na mome mužu.
Oh, nema na čemu, Tammy.
I hvala na majčinom razumijevanju, makar ona ne razumije.
Oh. Nema na čemu.
I hvala ti, Bože, na ljubavi.
Jime! Čiji je ovo auto?
Ne.
Uđi, uđi. Dođi.
Okej.
Podigni taj prozor. Radi mi grijanje.
Ovo valjano vozilo s kožnim interijerom i kromiranim kotačima
Božji je dar kojim ćemo raditi za njega.
Ali kako si ga možemo priuštiti, Jime Bakkere?
Tko je ovo?
Ja sam Susie Moppet.
Baš si slatka. Pa, znaš li za Boga, Susie?
Oh, znam.
Pa, Bog je ukinuo zahtjev za siromaštvom i uskraćivanjem u našim životima
i stavio sve moći neba
i banke First iz International Fallsa u Minnesoti nama na raspolaganje.
Oh, nikad nisam vidjela ljepši auto, Jime.
"Sve dobro ide onima koji ljube Boga." Sve.
Ali moraš imati vjere u njega,
kao i u mene i u nas, jer u suprotnom
ne znam što tu radim. -Oh...
Imam, Jime.
Imaš?
Ima li, Susie?
Oh, ima, Jime!
Zbilja, zbilja ima!
Jesi li siguran?
Sve je to tu. U Psalmu 37, 4.
"Oduševi se Gospodinom"
"i on će ti ispuniti žudnje srca."
Bog vam počinje okretati te kotače u životu!
Svakako vjerujte u to!
Ma tko je sad ovo? -Oh, ja sam Susie Moppet.
Pa zdravo, Susie Moppet.
Bok! Drago mi je!
Skočila je.
Da, Isus me voli
Iz Biblije to znam
Prikvačite kola uz Boga.
Veći je od svakog problema.
Svi mi kršćani smo zapeli u blatu kao u onoj staroj igri. Sjećate je se?
Bog hoće da trčimo slobodno.
BRAČNI PAR BAKKER LUTKARSKA PREDSTAVA I PJESME
Pa, ovo je zabavna pjesmica, dečki i cure. Zato pjevaj, Allie.
Isus me voli S tim računam
Jer iz Biblije to znam
Da, Isus me voli
Iz Biblije to znam
negdje u Virginiji 1965.
Gledate Pata Robertsona na Mreži kršćanskih emisija.
Daj. -Začinite sve žrtve u žitu
solju. -Joj, daj! Okej, okej, okej.
Ne izostavljajte sol zavjeta vašeg Boga iz svojih žrtava u žitu.
Dodajte sol
svim svojim žrtvama.
Znaš, nije ne znam kako dinamičan za jednog karizmatika.
Znam, ali ljudi ga gutaju.
Usredotočite se na temelj.
Tammy, jesi li to vidjela?
Dobro gledaj. Svako toliko
on baci pogled prema kameri.
U njega možete položiti svoju snažnu...
Vidiš to? -Imaš pravo.
Obraća se ravno tebi u udobnosti tvoje dnevne sobe.
Pa, da mogu gledati propovjednika
na televiziji u mom domu dok mi priča o Bogu,
to bi mi jako mnogo značilo.
Amen.
Pogotovo nekoga tko propovijeda dobro poput tebe, Jime.
Misliš? -O, da.
...da vam sruši kuću?
Znaš, mogli bismo to i mi.
Daleko si zgodniji od njega.
Samo zovite.
Moram se pripremati, mila. -Brojevi su na ekranu.
Prestani.
Ometaš me.
Glasovi anđela. Nadam se da uživate, a imamo i razne...
Pa, morat ćemo nazvati propovjednika u Raleighu
i javiti mu da tu imamo bolju gažu.
Nemoj da se naljuti, Jime. Stalo nam je da nas opet pozove.
Samo malo.
Što?
Auto.
Tu sam ga parkirao.
Da, nego što da jesi.
Pa, sigurno je ukraden... -Što?
Oh, možda su ga odvukli.
Ne, znam da sam ga otplaćivao, pa...
Mislim da sam ga otplaćivao.
Oh, Jime.
Možda nisu dobili uplate, a možda... -O, ne.
Mislim da nisam zaboravio.
Mislim da... -Okej.
Oh, Tammy, ne znam... -Moramo se moliti.
Oh, jesam li? Da, da, da.
O, Gospodine,
dobri smo vojnici.
Tu smo zbog dobra. -Oprosti, Tammy.
Tu smo zbog tvog dobra. -Jako mi je žao.
I molimo te, obasjaj... -Nisam smio vjerovati banci.
Bože, žao mi je.
Isuse, žao mi je.
Tammy, oprosti.
Oprosti.
Jime.
Hej.
Hej, sinoć sam gledao vašu propovijed.
Te vaše lutke su me ispunile. Duboko.
Oh, hvala vam.
Hvala vam.
Odsjeo sam u susjednoj sobi.
Mogu li vam pomoći s tim?
Ne! -Pa, vrlo ste ljubazni.
Ali baš i ne znamo kamo ga nosimo.
Radim za mjesnu televizijsku postaju sa svećenikom po imenu Pat Robertson.
Vas dvoje biste ga oduševili.
Da, draga, zalog iznosi 25 dolara.
Virginia Beach, Virginia, 1969.
CBN. Mogu li primiti vaš zalog?
Pa, nastojim se usredotočiti.
A vi me samo ometate.
Nasmijavate me. Veselilo me otkriti...
Jako ste duhoviti, Grahame.
Jime.
Hej, draga. -Bok, imam novu odjeću za emisiju.
O, da, krasna mi je.
Jime. -Da?
Nisi me ni pogledao.
Oprosti, Tam.
Jesam li ti ikada kazao da sam najsretniji čovjek na ovom svijetu?
Jesam li ti ikada to kazao?
Ne danas. -Ne danas, ne?
Kazat ću i ja tebi nešto, ali neću odmah.
Morat ćeš pričekati.
Ne, ne, ne! -Da.
Jednostavno moraš.
I evo ga.
Kad god pokušam razgovarati s njim nađe izliku da me ne primi.
Pa, od mog iznenađenja ćeš se osjećati daleko bolje.
Evo me odmah.
Ne, Jime.
Emisija počinje. -Hej, Pate!
Jime! Hej! -Imaš sekundu?
Razmislio si o emisiji? -U redu, da vas priredim.
Zar ti već nisu pune ruke tih lutaka?
Najbolje nam zarađuju. Ostani usredotočen.
Pa da, naravno, ali gasiš CBN u 22 sata.
Zašto ne staviti kasnu emisiju? Kao Johnnyja Carsona za kršćane?
Ne, kršćani nisu budni tako kasno. -Oh, ja jesam.
Ja uopće ne spavam. -A Tam?
Pa, nedostajat ćeš joj navečer.
Tammy obožava tu ideju. -Tammy, idemo.
Okej, uživo smo za pet, četiri, tri.
Pa, pozdrav svima!
Bok, Tammy!
Pa, Jim danas malo kasni.
Dakle, tema današnje emisije...
Što kažete na to da bude o važnosti dolaženja na vrijeme?
O, ne, o, ne! Žao mi je, djeco! -Eno ga.
Oprosti, Tammy! Oprostite mi svi.
Samo sam malo zabavno čavrljao
sa strikom Patom odmah iza štaglja.
A da? O čemu to vi pričate bez mene?
Oh, pa, zapravo o nečemu što ćete svi vi, djeco,
htjeti reći svojim roditeljima.
To je sasvim nova emisija samo za njih
upravo ovdje, na CBN-u!
Pa, amen!
A zvat će se Klub 700.
Ma nije li to sretna vijest?
Aleluja! Da, da!
Bok, djeco.
Bok, Susie Moppet.
Bok, Jime. Danas je sretan dan.
Zar ne, djeco? A znaš zašto, Jime?
Zašto, Susie?
Pa, dobit ćete novu emisiju, djeco. -Da.
A Jim će dobiti
bebu.
Pogledaj Tammy, odmah iza tebe je.
Dobit ćemo bebu?
Nije li svijet prepun blagoslova, Jime?
Tako je, narode!
Dobit ćemo bebu!
Nakon šest mjeseci...
Nije teško biti spašen.
Nije to nešto dosadno.
To je religija. Znate, pobrkali ste ih.
Religija je dosadna i zamorna,
ali Isus je život.
Nego, moj sljedeći gost novi je prijatelj Kluba 700,
a već mi miriše njegova piletina, da.
Pukovnik, Pukovnik Sanders u Klubu 700!
O, publika vas cijeni. Mislim da ste joj dragi.
Mislim da hoće piletinu.
Američke kućanice vam zahvaljuju na spremanju objeda...
Halo.
Oh, bok, mama.
Znaš li koliko je sati? Zašto me zoveš tako kasno?
Pa, Jim kaže da se moram odmarati zbog trudnoće.
Ali znaš kakva sam. Ne mogu se odmarati.
Pa, rekoh, nazvat ću majku da se družimo.
Ja se nikad nisam odmorila.
Nedostaje mi rad, ipak. Znaš?
Jako mi je samotno biti doma bez ikoga.
Opa! Oh, opa!
A jedva da me više i takne. Kada do tog i dođe, nema oduševljenja.
Pa, na supruzi je da se potrudi biti poželjna mužu.
Radim to. Oh, radim.
On je samo jako zauzet.
Stvarno?
Onda, gledate Jimovu emisiju?
Ima novu razgovornu emisiju.
Služenje Bogu ne bi smjela biti prilika za zarađivanje novca.
Da.
Znaš, hoću raditi to što on radi.
I hoću pjevati, i to ne glasom lutke.
I razgovarati o temama iz ljudske svakodnevice.
A o jako mnogo toga ne razgovaramo. Ima jako mnogo tajni,
i, znaš, svi kažu da bih trebala biti umorna, ali...
Samo hoću voljeti ljude.
Izvukla si me iz kreveta da mi pričaš kako nisi umorna.
Ima li tebi to smisla?
Ne.
Oprosti. -Laku noć, Tam. Čuvaj se.
Laku noć, mama. Volim te.
Bok.
Okej, pa-pa.
Tko je zvao?
Zvala je Tam.
Kako je?
Pa, izgleda ima nevolja s trudnoćom. Što sam propustila?
...drugo djetinjstvo.
Ne znam. Bilo je stišano.
Volite djecu, zar ne?
Volite djecu. -Tako je.
Imam petero unučadi i četrnaestero praunučadi.
Opa!
Sigurno su razmaženi. Mazite li ih?
O, dragi Gospodine Bože.
Koja ćeš mi vrata otvoriti da kroz njih prođem?
Kako mogu ostvarivati sreću?
Oh, vratila bih se na televiziju.
Vratit ću se radu za tebe.
Posjed Pata Robertsona Hot Springs, Virginia, 1971.
Dakle.
Što misliš, koliko si plaća?
Trebala sam obući drugu haljinu. -Dobro izgledaš, draga.
Evo ga.
Dede nosi nerc. To je pravi nerc!
A vani je toplo.
Znaš, mi smo platili sve ovo, Tammy.
Nas dvoje, od bazena do jaccuzija
i Dedeine mrtve životinje. Mi smo to platili.
Pa, plodovi ne padaju nama, to sigurno.
Moje male zvijezde!
Zdravo, hej, Pate! Tu je predivno! -Kako si?
O, hvala, hvala! -Raj!
A gle i tu bebicu. Pravo je srdašce.
Hvala.
Hej, to je lijepa bunda.
Oh, hvala ti, draga.
U njoj je sigurno vruće.
Ne, nije ni najmanje.
Hej, Jime, nešto razmišljam.
Jesi li razmišljao o uzimanju dopusta da budeš uz svoju obitelj?
Ova vremena se ne vraćaju. -Ne.
Vjerujte, to su zlatna, zlatna vremena. -Ne, gospodine.
Mogu ja neko vrijeme voditi Klub 700.
Možemo nekoliko tjedana puštati reprize Jima i Tammy.
Čak i par mjeseci.
Što kažete?
To je vrlo ljubazno od tebe, striko Pate.
Hvala ti.
Ali, znaš, imam tu sponu sa svojom publikom, znaš?
Stalno je sve bolje. Nezamislivo mi je da je sad napustim.
Pa, razmislit ćemo. -Oh, Pate, Pate, Pate!
Došao je.
Oh, pobogu!
Velečasni Jerry Falwell senior Domaćin "Sata staromodnog evanđelja"
Zdravo! Zdravo! -Dragi.
Vidim ga, vidim. Znam. -Pozdravi ga!
Sjest ćemo. -Vožnja je dobro prošla?
Jime, pozdravi ga! -Ne bih. Pusti.
Poslije ćemo se pozdraviti. -Sjećaš se Jima i Tammy Faye?
Ma hej, lutkari!
Oh, pobogu, samo...
Veliko zadovoljstvo, g. Falwell.
Zadovoljstvo i blagoslov.
Istinsko ste mi nadahnuće. Čast mi je.
Drago mi je, Jerry. Ja sam Tammy. -Tammy Faye, a ovo je Sissy.
Vas troje ste preslatki, zar ne?
Da, gospodine!
To je moralno pitanje...
Feministička revolucija.
Znate da je bilo suđeno.
Dok mi se najmlađa krstila
bila je tako sićušno stvorenje
da smo morali staviti mali sanduk mlijeka na krstionicu da stoji na njemu.
Dođi, idemo do tatice.
Bok! Smijem li sjesti?
Imam bebu, znate. Malo je teško jesti i, znate...
Naravno. Da.
Služiti se vilicom i nožem u isti mah
i, znate, stavljati hranu u usta. -Pa, može...
Mislim... -I hoću čuti vaše zanimljivosti.
Da, ali... -Draga...
Pa, evo me odmah.
Tam.
Prava je petarda, Jime.
Jime. -Da.
Daj.
Okej.
Pa, vrlo lijepo.
Što ste pričali, Jerry?
Zovimo me velečasni Falwell.
Naravno.
Mlade danas odgaja televizija.
Naučila ih je nemoralu.
Ali sada smo mi na televiziji.
Kad sam stvorio Klub 700,
trebalo mi je samo sedamsto ljudi za održivost.
Godinu dana potom na šest tržišta smo i rastemo.
Stotine tisuća ljudi slušaju Riječ.
Sada Bog ima glas u ovoj borbi.
Amen.
Protiv koga se bori?
Liberalne agende.
Feminističke agende.
Homoseksualne agende.
Vrijeme je da se ti trendovi preokrenu.
Jedina nada je u spašavanju Amerike.
Vraćanju u dobre stare dane.
Pa, ja volim našu zemlju,
ali Amerika je i za njih.
Pa... Oh, Tam?
Doneseš mi još jednu kolu? -Jime, dajte riječ supruzi.
Debata. Mislim da nas sve objedinjuje.
Ne bih u debatu s vama, Jerry. Volim vas.
Volim sve vas. -Velečasni Falwell.
I mi volimo tebe, Tammy Faye.
Da, tako je.
Bog mi je svjedok
da sam se zavjetovao i dalje razotkrivati grijehe u ovoj zemlji.
Biblija izričito brani homoseksualnost.
Nema sive zone.
Znate, ja ih ne smatram homoseksualcima.
Smatram ih samo drugim ljudima koje volim.
Znate, svi smo samo ljudi stvoreni od jedne te iste gline.
A Bog nikad ne stvara smeće.
Zar ne, dragi?
Tammy.
Tam.
Ne možeš... Što to radiš?
Previjam bebu, dragi.
Ne možeš tako razgovarati s njim.
Čovjek je veliki šef. Moramo mu se svidjeti.
Jime. -Ne, Tammy.
Čuj, slušaj me. Nastojim tu nešto izgraditi.
Ne zezam se.
Bog mi kaže da bi htio da imam ono što Pat ima.
Ali ako se nastaviš tako ponašati, tako razgovarati s Falwellom,
nikad to neću ostvariti.
Pa, Bog se i meni obraća, znaš, Jime?
I kaže da moram reći svoje.
Pa poslušaj.
Ne možeš me ostavljati posve samu kod kuće dok se osjećam nevoljeno i beskorisno.
I kaže da spadam na televiziju jednako koliko i ti.
I da trebam pjevati i biti duhovita.
I pričati o stvarnim temama za odrasle.
Baš, znaš, baš kao i ti.
I kaže da neću govoriti ljudima tko ide u pakao, Jime.
Posao nam je liječiti ljude.
Da.
Jerry Falwell je moćan čovjek, Tammy Faye.
Jim Bakker
je moćan čovjek.
Jim Bakker.
Da, je, Tammy Faye Bakker.
Jako, jako mi je žao. Zaboravio sam vlastitu snagu
i svoje muževne dužnosti.
Ništa zato.
Znaš, izgradili smo CBN u četiri godine, a svoju možemo izgraditi upola kraće.
Da, mislim da možemo.
O, da, možemo.
Da.
Jim Bakker će biti graditelj za Krista.
O, da, hoće.
A Tammy Faye Bakker
pjevat će svoje evanđelje diljem svijeta.
Pronosit ćemo njegovu Riječ.
Jao meni!
Odavde, iz studija Hvaljen Gospodin u Charlotteu u Sjevernoj Karolini,
emitiramo uživo diljem ove velike zemlje.
TV-mreža Hvaljen Gospodin predstavlja božićnu emisiju za našu petogodišnjicu,
Šou Jima i Tammy!
Studiji PTL Jima i Tammy Charlotte, Sjeverna Karolina
Bok svima!
Lijepo vas je vidjeti. Bok! Kako ste?
Gle koliko vas je! Opa!
Zemlje mi! Prekrasne li publike! Hej, kako ste?
Bog stvara čuda! Za sve nas!
Današnja emisija će biti čudesna. Tu je Little Richard!
Bog vas voli.
Zaista vas voli!
Rade Božje djelo kad podučavaju beskućnike.
Daju smještaj neudanim majkama i hendikepiranoj djeci.
PTL pronosi Riječ Boga i Isusa Krista
cijelom svijetu. -Tako je.
Bog vas blagoslovio, draga. -To je moćno!
PTL OKO SVIJETA Azija
Europa
Južna Amerika Afrika
Vaše donacije stvaraju čuda
Prije pet godina mreža PTL bila je jedva više od molitve i sna.
Danas je četvrta po veličini u zemlji.
Da, ljudi. Istinski smo blaženi
jer nema osude za one koji su u Isusu Kristu.
Stoga, ako je Bog za nas, tko može biti protiv nas?
Blaženi oni koji gladuju i žeđaju za njegovu slavu, jer utažit će ih se.
Blaženi oni čista srca, jer vidjet će Boga.
Doveli smo se u njegovo kraljevstvo i postali svećenici Boga Oca mu.
Dajte mu slavu na vijeke vjekova, jer on vlada vječno! Amen!
Amen!
Opa!
Zemlje mi!
Tammy Faye, dame i gospodo, Tammy Faye Bakker!
A najsretnije je doba godine, Božić je!
I upamtite, nikada to ne zaboravite.
Znate što ću reći. Bog vas voli.
Stvarno, stvarno, stvarno voli.
Sretan Božić svima!
Sretan Božić! -Pa-pa svima!
Ja sam Fletcher, Jimova desna ruka.
Jim i Tammy će se oduševiti kad vas vide.
Ne mogu vjerovati da još nikad niste došli u studije.
Pa, Karoline su daleko od International Fallsa.
Oduvijek ste uključeni u crkvu, g. Fletcher?
Radio sam svakakve poslove.
Jednom sam čak bio klaun za djecu.
Ne vjerujete, ali istina je.
Dođite, ovamo. Emisija počinje.
Klaun za djecu?
Sve ćemo vam srediti.
Ali u ovom slučaju vidimo implantat za penis na napuhavanje.
A ovo je najnoviji?
Pa, jest. A kad muškarac hoće postići erekciju,
jednostavno to dohvati
i čvrsto stisne nekoliko puta,
i muškarac se ukruti.
To mi je fantastično.
Izvolite, publiko, izvolite.
Pa, znate što mi je još fantastično? Izvan sebe sam od uzbuđenosti.
Htjela bih vas upoznati
s mojom majkom i njenim mužem.
Rachel i Fredom Groverom.
Ustanite, svi zajedno, ustanite.
Dajte, ustanite. Ovo zaslužuje poveliki pljesak.
Ustani, mama.
Hvala ti.
Dakle, ovo je kuća.
Nije li prelijepa? Meni je baš jako uredna.
Naša svećenička služba gradi puno kuća na posjedima PTL-a.
Jednu za trudne tinejdžerice i jednu za djecu s potrebama.
U okviru misije pomaganja ljudima.
Čudesno je, dušo.
Da, jako mi je drago što ste tu. Smješteni ste u gostinsku sobu.
I slobodno tamo ostanite do završetka nove kuće.
Dođite. Idemo u obilazak.
Ovo je soba za opuštanje.
Oh, sad kad ste tu, gnjavit ću vas kad god mi dođe.
O, da, budit ću vas u svako doba noći.
Jako mi je drago što si sa mnom tu, na posjedu PTL-a, mama.
Svi oni ljudi su me gledali i pljeskali.
O, ne.
Nije mi drago kad me se tako vuče za nos.
To je ljubav, mama.
O, da, to je Božja ljubav.
Svakoga dana padam u zanos.
Zanos?
Upravo si sat vremena pričala o pumpicama za penise.
Pa, to snalazi ljude,
a ja samo iskreno govorim o životu kakav jest.
I pružam rješenja
da poboljšam brakove.
Tam, gdje je zahod? -Lijevo.
Okej.
Sjedni, mama.
Tko je platio ovu kuću, Tammy?
Pa, služba gradi puno kuća. Imamo jednu za neudane majke.
Čekaj da vidiš Kevinovu kuću. O da, ta je za djecu s posebnim potrebama.
Nazvana je po milom dečkiću po imenu Kevin.
Oh, 13 mu je godina i najmiliji je, najsićušniji stvor kojeg si vidjela.
Šake mu rastu iz ramena,
a uopće nema ruke.
Blaženo mu srdašce.
Da te odvedem u tvoju sobu.
Okej, narode, da vidimo mogu li ja to. Sad se ide u krug.
Oh, moj pomalo izgleda kao da je eksplodirao.
Znate što ću?
Jer inače kad stavljam glazuru nije ovako gusta.
Tako ću, mislim da će biti lijepo.
Znate, idući put vam pravim meku karamelu.
Najbolja je. Mislim da sam je pravila, znate, samo par puta u emisiji.
Znam! Da bar imamo mirisoviziju, da osjetite ovaj miris.
Zbilja je krasan.
Tu. Koliko vremena imamo?
Deset minuta, Tammy.
Oh, pobogu!
Hej, mama. Jesi li gledala emisiju?
Zar nije bila zabavna?
Ne znam gdje je kršćanstvo u ukrašavanju kolača.
Oh, mama, baš si smiješna.
Jesi li vidjela ovo?
Iz The Observera.
Slika tebe i Jima na naslovnici.
"Bakker iz PTL-a prebacio sredstva službe"
"u novi građevinski projekt."
O čemu se tu radi?
Pa, ne možeš vjerovati svemu što pročitaš u novinama, mama.
Kako je Fred? Lijepo se smjestio?
Dim i vatra ne potječu samo iz pakla, curo.
Znaš, kad sam vidjela taj isječak s mojim licem
načas sam pomislila da se ponosiš mnome.
Čujem da ovakve članke novine objavljuju svakodnevno.
Sekularni tisak nas mrzi jer pridobivamo milijune duša Isusu.
Oh, Tammy Faye.
Ti slijediš naslijepo.
U konačnici si samo slijepa.
Ne znam kako to izvesti.
Samo se mora izvesti. To je vaš posao.
Da.
Bog vas blagoslovio.
Pitaš se zašto se ne mazim s tobom.
Možda zbog svega tog sluzavog na tebi.
Pa, bolje je od noćenja uz aligatora.
Te novine.
Sačuvala je članak kao da je malo blago.
Osjetila sam se baš trulo.
Pa, majka oduvijek nije naročito draga prema tebi.
Da.
Neki ljudi se jednostavno ne mijenjaju.
Ne radimo ništa loše, ipak.
Je li to pitanje?
Nije.
Tammy, katkad strahujem da ono što Bog traži od mene nadmašuje moje sposobnosti.
Gradim toliko toga za njega u njegovo ime i za njegov narod.
Da.
A svakoga mi dana daje nove vizije.
Cijelo vrijeme mi daje nove naredbe.
A onda svakoga dana ti kreditori
i ljudi koji traže da ih spasim.
Samo sam jedan čovjek. Samo sam jedan čovjek, Tammy.
Oh, Jime.
Pa, meni treba samo jedan čovjek.
Dovoljan si, dragi.
Okej, dođi. Dođi u krevet.
Dragi, ima već dva mjeseca,
a rekli smo pokušati dobiti još jednu bebu.
Tammy, treba mi tvoja pomoć.
Treba mi da me ne ometaš.
I treba mi da ne tražiš od mene više no što mogu dati.
Okej.
Hoćeš da još razgovaramo?
Možeš li razgovarati s Bogom?
Jako sam umoran i...
Da?
Odmah ću vas nazvati.
Iz prizemlja ću.
Razvalila si.
Zbilja?
Ovo je uzvišeno. Ovo je prva liga.
Zbilja misliš da je, Gary?
Znam da je.
Tvoje mišljenje mi jako puno znači.
Suradnja s umjetnikom nije me ovoliko uzbudila od produkcije Monster Masha.
Baš slatko od tebe.
Možda dobijemo Grammy.
Zbilja? -Zbilja.
Tammy, vrijeme je. Vrijeme je za snimanje.
Dođi. Da...
Čuješ me? Čuješ me?
Da. -Tražimo te, pa, idemo.
Idemo uživo za 15 minuta.
Hej, hej, Jime, kako si?
Blaženo, Gary, blaženo.
Oprosti, Jime. Znaš, ponijela me glazba.
Uz našega Garyja sve ispada baš fenomenalno.
Čekaj da je čuješ. Oduševit će te.
Ne, razlog je njen glas, Jime.
Ja tu samo okrećem potenciometre. Ona pjeva kao anđeo.
Pa, nikada te neću vratiti Nashvilleu, o, ne!
To je predivan način spajanja, Jime.
Božjim glasom kroz moj glas.
U uši svijeta.
Što ti sve kažeš, Gary.
Tammy! Nisi spremna za kameru.
Znaš da te svi čekaju, a važan je dan.
Danas treba zaraditi 400.000. Može to brže, molim?
Hvala ti. Oprosti što je odvlačim, Gary.
Okej.
Brže to, molim te.
Nego što, gospon.
Hvala ti.
Jime. -Hvala ti, Gary.
Tam.
Ta-da! Uspjela sam!
Idemo za trideset sekundi!
Svjetla na jedinicu!
Može tako?
Da.
I idemo uživo za pet, četiri,
tri, dva...
Tammy i ja trpimo najbešćutnije napade
u povijesti ove svećeničke službe.
Možda mislite da smo se dosad već navikli na takve napade.
Ali to traje već jako dugo, Tammy.
O, da, tako je, Jime. To traje već jako dugo.
Progoni nas sekularni tisak
koji jednostavno ne bi htio da primite Riječ Božju.
To je lov na vještice.
A povrh toga kasnimo s plaćanjem brojnih računa
koje moramo platiti ako mislimo spasiti cjelokupnu mrežu
i nastaviti svakoga dana emitirati Riječ Božju.
Zato je sada došlo vrijeme da naši molitveni ratnici ustanu,
jer u ratu smo.
Znate, Tammy i ja se osjećamo upravo grozno zbog ovoga,
ali ako bi svatko tko nas gleda mogao udvostručiti zalog u ovom trenutku,
na taj bismo način spasili Riječ Božju.
Govorim o spasu.
Vas, mene, PTL-a, cijeloga svijeta.
Zato zajedno, ako se svi zajedno slažemo,
zadajmo nečastivome šljivu u oko.
Oh, telefoni zvone!
Hvaljen Isus i hvaljeni vi!
I Bog vas blagoslovio! Bog vas blagoslovio!
Aleluja!
I ne zaboravite, upamtite, Bog vas voli.
Stvarno, stvarno voli. -Stvarno voli.
Rez! Vrlo dobri ste bili. -Nije loše. Kako je bilo?
Kako je bilo? -Bilo je dobro, Jime.
Moramo razgovarati. Odmah. -Jime, bilo je sjajno.
I dalje nemamo sredstava za...
Nakon godinu dana...
Samo hoću malo kraće rukave.
Sve je u razmjerima.
Okej, spremna si vidjeti? Zažmiri.
Prekrasna mi je, majko.
Oh, Sissy, prelijepa si, bebice. -Hvala.
Mojsija mi, teška je tonu.
Oh, pobogu. -Što će ti tolika kupovina, Tam?
Pa, moram se nekako rekreirati.
A i ne bih se cijela napuhala dok čekam novu bebu.
Hej, dođite ovamo, dođite ovamo.
Dakle, kad izađe, svakako joj recite da sjajno izgleda, okej?
Znate, nije imala dovoljno ljubavi u životu i vrijeme je da to promijenimo.
Idemo.
Jao si ga meni.
Izgledaš baš dobro. Dođi ovamo. Ozbiljno ti kažem.
Zar ne?
Okej, popni se na pijedestal. -Neću na pijedestal.
Daj, bako. -Daj.
Daj. -Ne guraj me.
Baš fora, zar ne? Izgledamo kao trojke.
Izgledam kao medvjedica.
Izgledaš kao prelijepa medvjedica.
Ovo je previše.
Ne. -Već imam kaput.
Ne treba mi bunda.
Zašto nisi voljna prihvatiti Božju ljubav prema tebi?
Možeš li ovo platiti?
Zalozi se slijevaju, mama.
Ljudima se emisija zbilja sviđa
i vrlo su sretni što mogu prihvatiti ljubav.
Uzmi bundu, mama.
Samo uzmi bundu.
Pa...
Molim te, meni za ljubav.
Pa, privlačna je, a i vrlo, vrlo topla.
Osjećam se kao milijun dolara. -Izgleda sjajno, Jime.
Misliš? -Da, vrlo suptilno.
Ništa nisam osjetio. Baš ništa.
A sutradan sam igrao golf.
Idemo mi cure u Maciano's na tjesteninu. -Da, da.
Sjajan restoran. -Da? Oh, čekajte.
Znate što, idite vi, doći ću za vama. Idem dati Jimu pusu.
Okej.
Vidimo se.
A reporter iz The Charlotte Observera svuda zabada nos.
Naziva naše tajnice, traži komentare.
Stavit ću sliku guzice tog tipa
na boksačku vreću
i trenirati na njoj.
Moramo razgovarati o deficitu stvorenom širenjem u studio...
Fuj! Fletchere, ne, previše brineš.
Idući tjedan imamo teleton.
Partneri nas neće iznevjeriti.
Wanda, nos mi se sjaji.
A-a. -Da, sjaji se.
Ne. -Kažem ti, Wanda.
Dobar je. -Još malo pudera, molim.
Nos ti se ne sjaji, Jime. Samo cjepidlačiš.
Wanda, reci mu da cjepidlači.
Cjepidlačiš, pastore Jime.
Kako se usuđuješ. -U današnje vrijeme nosiš koliko i Tammy.
Pripazi da ne izgledaš kao klaun.
Prestani! Ne možeš... -Ali znaš da je tako.
Znaš da je tako. -Fletchere.
Nasmijao si Wandu.
Ne smije se. Čemu se smiješ?
Nije smiješno. Nije smiješno.
Ljudi!
Oh, znam novi vic.
Penny, prekrij uši.
Što je gubavac rekao prostituki?
Ajoj. -Što?
"Zadrži ostatak."
O, sranje.
Jime, kretenu pokvareni! Platit ćeš mi to.
Pretjerao sam. Pretjerao sam. Ispričavam se.
Imam te. Imam te. -Wanda! Wanda!
Wanda, dođi ovamo. Napudraj mu nos. -Ne! Ne!
"Wanda, upomoć. Wanda, Wanda."
"Nos mi se sjaji."
Da ti napudram nos. Da ti napudram nos.
Opa. Bilo je predivno. Bilo je krasno, Tam.
Gary.
Nije li ti drago što te on dodirnuo?
Istinski. Da.
Pa, ova je savršena. Volim ovu.
Pa, samo zbog tebe, Tam, samo zbog tebe.
O, ne. Ne, ne. Znaš da ne bih to mogla bez tebe.
Znaš, od tvoga se glasa osjećam bliže njemu.
Kao da je on baš tu.
I je.
Tam.
Kada si posljednji put bila dirana
onako kako ženu poput tebe treba dirati?
Oh, je li...
U osmom mjesecu trudnoće sam, Gary, pa se smiri.
Govori li ti njegov dodir koliko si nadarena?
Gary.
Govore li ti njegove oči koliko si lijepa?
Sluša li te on?
Čuje li on koliko si čudesna?
Tammy.
Da.
Smijem li te tako dodirnuti?
Onako kako tebe treba dodirnuti.
Smiješ me poljubiti u vrat. -Okej.
Da ne ostane trag, okej? -Da.
Dođi ovamo.
Hoću te primiti.
O, ne. O, ne. -Što?
Ne skidaj ih. -U redu.
O, jako si lijepa, Tammy.
O, jako si velik.
O, da.
Sviđa mi se ovo.
Da.
Što? Što je bilo?
Pukao mi je vodenjak.
Jako si lijep.
Predivan je, Jime.
Čestitam, Jime.
Kako čujem, Gary te dovezao ovamo?
Zvali smo studio, Jime, ali trajala ti je emisija.
Tammy je bila jako tužna jer nisi bio prisutan.
Ne.
Čudesno se osjećam, Jime. Zbilja se čudesno osjećam.
Objavili smo njegov porod u emisiji. Imamo ozbiljan porast zaloga.
Hvaljen Gospodin.
Dobit ćemo ono proširenje Studija 3 zahvaljujući ovome malom čudu.
Čestitam, Jime.
Ovo je doista dan radosti.
Dan slavljenja.
Ali ne mogu se otresti osjećaja da se ovdje zbiva još nešto.
Da nešto izopačeno
baca sjenu na ovaj dan.
Izopačeno je jako teška riječ, Jime.
Ali primjerena je, zar ne, Tammy?
Da, Jime.
Pa, Fletcher čeka vani
da vrati ovog čovjeka u Nashville, gdje mu je i mjesto.
O, ne. Jime, molim te. -Tammy.
Molim te. -Tammy, radije sada ništa ne govori.
Tammy.
Tammy, nadam se da mu nećeš to dopustiti.
Tammy.
Oprosti mi. Oprosti mi.
Oprosti.
Oprosti mi, Jime.
Oprosti mi.
Možete li joj uzeti bebu, molim?
Okej. U redu.
Dat ću vam nešto za spavanje, okej, draga?
Da. Upravo sam vam to rekao.
Formalni stanovi za dio osoblja.
Opa!
Da. -Jako kićeno.
Nadahnuto europskom arhitekturom.
A ovo ovdje,
to je prvi kršćanski vodeni park.
"Mi smo ribari ljudi."
To je mamac.
Dobro je. -Da vam i ovo pokažem.
Vidite, ovo ovdje... Da.
Ovo je Stari Jeruzalem.
Replika koja zapanjuje.
Oh, izgleda prelijepo, Jime.
Da. -Vrlo detaljno.
Znate što kažu o detaljima? Bog je u njima.
Da. -Tako je.
Znate, otkako znam za sebe, Roe,
sanjam o odredištu za odmor namijenjenom kršćanskim obiteljima.
O mjestu gdje bi mogle...
Hej, Tam.
O mjestu gdje bi znale da su im djeca sigurna, znate?
Svakako. -Financiramo ga prodajom partnerstava.
Tako da partneri imaju osjećaj suvlasništva
i ponosa na ovaj kršćanski raj
koji su sagradili.
Koliko partnerstava morate prodati kako biste ga financirali?
Pa...
Puno.
Da.
Znate, jer su se već prodana partnerstva
morala utrošiti na financiranje drugih projekata.
A tako. -Da.
Ali molim se za ovo.
Nadam se da možete pomoći PTL-u posve malim kreditom.
Čisto da ti buldožeri krenu, znate?
Bok, draga.
Ovo je Roe Messner.
On je graditelj parka Heritage USA.
Pa, još nisam graditelj.
Da.
Bok.
Doktori joj daju silno mnogo trknutih lijekova
otkako se rodio Jamie Charles.
Tablete da bude normalna. Tablete da može spavati.
Bitno da je njoj bolje.
Da. Amen.
Obožavam to što tu pokušavate, Jime.
Stvarno.
Nekoliko puta sam ljetovao sa suprugom u Knott's Berry Farmu.
Svake godine su im pekmezi bivali sve manje svježi.
I uvjeren sam
da je to zato što su počeli upošljavati pogrešne ljude za izradu pekmeza.
Znao sam da ste moj čovjek, Roe.
Ali...
Nisam hazarder, g. Bakker.
Oh, pa... -Oh, ovo nije hazard, Roe.
O, ne, ovo je vjera.
Vidjela sam ga kako izvodi čuda.
Nitko mi nije u lice izjavio da iscjeljuje vjerom
negdje od moje šeste godine života.
Pa, građevine su čuda.
Zar ne, Roe?
Pa, čudesno je da se bilo što uspije izgraditi, svakako.
Da.
Ovo je prelijepo.
Moramo izvesti iskorak u vjeri za Boga.
Pogotovo kad nas nečastivi dovodi u nedoumicu.
Bog je na našoj strani, Roe.
Kad god posrnemo
Bog nam opet dokaže svoju ljubav
i vratimo se.
Vratimo se veći i jači i bolji.
"Sve izađe na dobro onima koji Boga vole,"
"onima koji su pozvani"
"u skladu s njegovom nakanom."
A ja sam pozvao tebe, Roe.
Nema na čemu.
Dugujem ti hvala?
Nije bio ni blizu pristanka dok nisam sjela.
A da, da mu se nabacuješ.
Hoćeš li tražiti razvod, Jime?
Ne znam.
Trebao bih.
Ali Bog mrzi razvod.
Upropastio je tvoju majku.
I tebe bi.
Prestao si mariti za mene, Jime.
Ti si mi bila nevjerna, Tammy!
Gary mi je govorio da sam lijepa i da sam nadarena.
I htio me je, Jime!
Ne diraj me!
Gary me je htio, Jime, onako kako me ti nećeš.
Oh, pobogu.
Bio mi je prijatelj.
Znaš, ovog sam tjedna dobio pismo, Tammy.
Od predsjednika.
Predsjednik Sjedinjenih Država,
Ronald Reagan glavom, osobno mi je napisao pismo
da mi zahvali na podršci u njegovom izboru!
Važan sam čovjek, Tammy Faye!
A prema važnim ljudima se ne odnosi tako kako si se ti odnosila.
Raščistit ću glavu molitvom.
Razmislit ću što bih htio.
Jime.
O, Bože, kako da ovo popravim?
Bože?
Kamo si otišao?
Gdje si?
Zašto te ne osjećam?
Gdje si?
Tammy. Tammy, u redu je.
Jime. -Tu sam. Tu sam.
U redu je. U redu je.
Tammy.
Molio sam se oko toga. I...
Što?
Znaš, možda sam bio bolji graditelj nego muž.
Da. -Da.
Ali sa sigurnošću znam
da si ti jedina žena na svijetu
koja me razumije.
O, dragi.
Jako me raduje što to kažeš.
Tammy. -Bebice.
Oprosti.
Stvarno si me povrijedila.
Znam, Jime.
I mislim da se moraš ispričati.
Oprosti. Oh, jako mi je žao, Jime.
Partnerima.
U emisiji.
Danas.
Naučila sam najbolju lekciju u cijelom svom životu,
jer sam učinila nešto grozno
što ne mogu poništiti.
Naučila sam koliko volim muža.
Koliko mi je stalo do muža.
I naučila sam lekciju o samoći
kakvu u životu još nisam doživjela.
Odjednom sam shvatila
da brak ima puno više sastavnica od pukih iskrica.
Uz tebe smo, Tammy!
PTL. -PTL.
Izvolite. -Blagoslovljeni bili.
Zbog našeg satelita, od ovog trenutka
televizijska mreža PTL planira emitirati 24 sata dnevno
do drugog dolaska Krista.
Bok svima!
Bog ima zadani zakon davanja.
Ako ne dajete,
ne možete očekivati da vam se uzvrati obiljem.
Ako ne dajete, dobit ćete žetvu bijede!
Dobit ćete žetvu boli! -PTL.
Dobit ćete žetvu bolesti!
Ako ne možete u Jeruzalem,
dođite u Heritage i posjetite Gornju sobu.
Upravo to biste vidjeli u Jeruzalemu.
Samo što ne morate sjesti u avion.
Znate, da svi gledatelji udvostruče zalog za samo mjesec dana...
Ako niste poslali zalog od 15 dolara mjesečno,
pošaljite ga sada, a ja ću vam poslati lutke Susie Moppet.
Bog vam postaje izvor kada dajete
i žanjete u njegovom kraljevstvu.
To djeluje.
TV-mreža PTL provodi generalni plan,
otvara centre diljem zemlje
za hranu, odjeću, namještaj i radno bankarstvo.
PTL SVE DUBLJE U DUGU!
BAKKER: SAMO "MUKE RASTA"
PTL nastoji održati neoporezivi status
Bok svima.
Vidio sam bogataše
i vidio sam ljude koji imaju malo,
a blagoslovljeniji su
od milijunaša koje sam upoznao, prepunih brige
jer burza ne zna što radi!
Raste, pada!
Ali ljudima koji su posijali sjeme u Riječ Božju
dionice uvijek rastu!
Zato smo izabrali ovu parcelu.
I uz pomoć vaše investicije izgradit ćemo trgovački kompleks oko hotela,
pa uvesti tramvaj.
Obilazit će cijeli prostor
sa stajalištima posvuda, kod Heritage Islanda, Heritage Granda,
a onda i tu, gdje će biti naš koloseum.
Imat ćemo koloseum. Da. -Koloseum.
Planirate žrtvovati kršćane?
O, ne. Ne.
Jerry, ne. Mi se opet uzdižemo u našem koloseumu.
Tu ćemo imati kršćanske rock-koncerte.
Nešto za djecu.
Volio bih da ne potičete te bogohulnike.
Nije li prelijepo? -Zaista je.
Drveće, kisik je...
Je li vam hladno?
Je li...
Glupo pitanje. Naravno da vam nije hladno.
Oprostite. -Oh, super mi je.
Onda, što kažete, velečasni? Bili bismo presretni ako nas podržite.
Jime. -Da?
Koalicija koju smo donijeli Reaganu.
Potpredsjednik Bush,
pa, računa da ćemo i njemu tako pomoći '88.
Znate da me Pat nazvao
i kazao mi da razmišlja o kandidiranju za predsjednika.
Pat Robertson je dobar čovjek.
Ali ako se kandidira, odnijet će presudne republikanske glasove.
Ovdje smo u borbi, Jime.
Taj gej tumor utječe na našu zemlju, na naše obitelji.
Republikanci ne mogu pobijediti bez nas.
Morate shvatiti koliko smo moćni u ovoj borbi za dušu naše nacije.
Trebamo se samo ne miješati i maknuti politiku iz crkve.
Rizik je prevelik.
Demokrati već nastoje našim crkvama oduzeti neoporezivi status.
Oh, ovog puta ćemo zadržati evanđeliste u šatoru.
Kad je ručak?
Pa, pozdrav svima, baš je lijepo što ste s nama.
Danas imamo jedno iskustvo koje mi je zbilja dirljivo.
Tu je, meni zdesna, mladi Steve Pieters, i voljela bih vas upoznati sa Steveom.
Steve boluje od AIDS-a
i vrlo je ljubazno dopustio da danas razgovaramo s njim.
Trenutno je na kemoterapiji i nije u stanju putovati.
Zato imamo satelitsku vezu uživo iz L. A.-a.
Zdravo, Steve! -Bok, Tammy.
Jako nam je drago vidjeti te.
Jako mi je drago što mogu biti tu.
Okej, Steve. U kojem trenutku života ste osjetili da ste drugačiji?
Jeste li možda osjetili da niste kao ostali dečki?
Shvatio sam da sam gej s otprilike 11 ili 12 godina.
Razgovarao sam s pastorom iz crkve gdje sam odrastao
i pošizio je.
Kazao mi je: "Nemoj nikom reći."
Nikad ne reci nikome ništa o tome
i proći će.
Ali nije prošlo.
Okej, pitanje. -Satelit je ravno nad nama?
Da, u orbiti je.
Tako možemo doprijeti do toliko ljudi upravo istovremeno.
Da vas pitam, Jerry, kolika vam je gledanost u Liberty Broadcastingu?
Oh, pa, s ponosom mogu reći da imamo tri milijuna gledatelja dnevno.
Pobogu. Hvaljen bio Bog. To je baš čudesno.
A vi?
Pa, mi u PTL-u imamo dvadeset milijuna gledatelja dnevno
u pedeset šest zemalja zahvaljujući tom čudu
tamo gore na nebu.
Oh, da vidimo s kim Tammy razgovara.
Steve, jeste li se zato družili s djevojkama?
I jeste li nastojali biti uz djevojke i sve to,
da se ne posumnja?
O, svakako, izlazio sam s djevojkama.
Nastojao sam se isprogramirati da budem hetero,
i nikako nije išlo.
Dakle, zašto ste to osjetili? -A što je ovo, Jime?
Da ne možete biti hetero? -Ne znam.
Ovo nije... -Pa, upoznavši druge gej ljude
koji su bili sretni u svojoj koži
shvatio sam da mogu biti sretan u svojoj koži.
Eto, ovo mi je problematično.
Da, pa, poznajete Tammy, ona se zbližava na svoj način i...
Okej, Steve. Što ste osjetili
kad ste prvi puta čuli riječ AIDS?
Je li vam to bila samo riječ, Steve?
Pa, da. Zašto bi mi naudila? Bio sam dobar kršćanski pastor.
Ne mogu ovo gledati.
Ne. Sigurno ga je u posljednji čas stavila u raspored ili...
Morate je obuzdati. -Ne, ne. Da pomognem.
Vjerujte mi, razgovarat ću s njom. Ponaša se vrlo...
Jime. -Da?
Imamo svoje razlike.
Ljudi katkad zaborave da pastoru treba pastor.
Kako Isus kaže u Marku 5...
Dosegnite je.
Da.
Što se dogodilo kad ste kazali mami i tati što osjećate?
Pa, majka se rasplakala.
A otac me primio za ruku
i rekao mi da sam njegov sin, kako bilo da bilo.
Hvala Bogu.
Znate, hvala Bogu na mami i tati koji će stati uz mladu osobu.
Mislim da je to jako važno, jer što god da snađe mladu osobu u životu,
i dalje je vaš sin, i dalje je vaša kći, što god da je snađe u životu.
I mislim da je vrlo važno
da mi, kao mame i tate, volimo bez obzira na sve.
A tako je i s Isusom, znate?
Isus nas voli bez obzira na sve.
Isus me voli baš takvog kakav sam.
Isus voli način na koji ja volim.
A jeste li otkrili da je točno
da vas se ljudi klone
i da se boje biti u istoj prostoriji s vama
i disati isti zrak koji dišete?
Da, Tammy.
I zar to nije baš tužno?
Da se mi, kao kršćani,
koji bi trebali svakoga voljeti
tako jako bojimo oboljelog od AIDS-a
da mu nećemo prići
i obgrliti ga
i kazati mu da nam je stalo?
Ovo mi je potresan intervju.
Upravo sam upoznala Stevea, a kao da ga uživo upoznajem.
Htjela bih vas obgrliti.
I ja bih htio zagrliti vas, Tammy Faye.
PTL. -PTL.
Vrlo dobro. Da.
Kad god nazove, vrisne: "Jim i kompić su mi složili seks!"
Okej. -"Sad ću se ubiti."
"Jim Bakker će imati moju prokletu krv na rukama."
Nego... -Nisam još čula toliko psovki.
Ni od mog brata Petea. -Baš.
Neki poziv te uzrujao, draga? -Tammy.
Da.
Jako mi je žao. Znaš, ovakvim emisijama
zapravo izazivamo kršćane da otvore srca.
A neki to ne prime dobro. -Tammy, ja ću to.
O, ne, mogu ja, Richarde.
Nije bilo o čovjeku s AIDS-om. Nego o Jimu.
Već nas je zvala. Svi je zovemo Vrištačica.
Kaže da su joj Jim i kompić složili seks.
Tammy, trebaš na scenu 4.
Zaboga, dugo već primamo takve podvale.
A ima ljudi kojima je jako bolno.
I samo ih moramo voljeti.
Uglavnom, Jim nije u stanju za to. Vjeruj mi.
Poznajem ga bolje od bilo koga.
Učlanite se u Klub PTL, pa će vam Tammy poslati primjerak svoje knjige
o prevladavanju straha.
Ako niste poslali svoj zalog
od 15 dolara, to je sve, 15 dolara mjesečno,
promijenit će vam život,
a svima bi nam to dobro došlo.
Dakle, Tammy, mislim da nam trebaš otpjevati pjesmu.
Oh, tu sam otraga, gledam jedrilicu, Jime.
Nije li veličanstvena? -Da.
Ovdje, na našoj plaži.
Sasvim je nova, kladim se.
Unajmljena od mjesnog brodara. -Izut ću se.
Zagazit ću u vodu.
Mislim da ta jedrilica nije upoznala vodu.
Oh, lažna je.
Zato je to.
Zato je što, Tam?
Zato ga ne čujem.
Kako da ga čujem kad je nebo lažno?
Bi li ustala, draga? Snimamo TV-emisiju, mila.
Bi li mi pomogla?
Ne? Eto.
Valjda je prava prilika za sunčanje.
Eto, ako Tammy neće pjevati, očito ću ja.
Upravo smo je doveli kući.
Dobro joj je, u redu je.
Ma da. Ujutro je vodimo u Centar Betty Ford.
Samo se mora odmoriti. Neko vrijeme nema nastupa.
Što ima nova s onim drugim?
Smijem li samo reći da vas jako volim?
Volim ja vas.
Moji prijatelji će se oduševiti kad im kažem da sam vas upoznao.
Tammy.
U organizmu si imala dovoljno lijekova da ubiju kamiondžiju.
Je li?
Doktor kaže da bi nakon još jednog dana imala oštećenje mozga.
Mogla si umrijeti.
Ne smiješ piti toliko tableta, dušo. Stvaraju ovisnost.
Nisam to znala. Prestat ću.
Doktori mi nisu to rekli.
Nisam ovisnica o tabletama.
Jedina ovisnost mi je Diet Coke.
Moraš ostati uz nas.
Bog te još ne traži.
Oduvijek sam mu se molila
da ti dopusti spašavati duše kako ja nisam mogla.
I dopustio je.
Ti to radiš.
Zato moraš ostati uz nas.
Okej?
Okej, mama.
Tammy.
Bok, Jime.
Nečastivi dolazi po mene, Tammy.
Možemo li kasnije o Sotoni? Znaš...
Nastojim se opet osjećati kao ja.
Bila je jedna žena.
Fletcher ju je sredio
nakon što si učinila to što si učinila s Garyjem.
Učinio sam to da si nešto dokažem, mislim. Ne znam.
Bilo mi je mrsko.
Na kraju sam samo plakao u kupaonici.
Pao sam
jako duboko.
Jako mi je žao.
Reci nešto.
Jako me boli, Jime.
Već godinama.
I nikad nema oduška za tu bol.
Nikad nema ničega od čega bi me prestalo boljeti.
A kad ujutro ustanem
imam dojam da ću samo povraćati
i povraćati i povraćati.
I moram se uvjeravati: "Izvući ćeš se ti, Tammy."
"Izvući ćeš se ti. Ne odustaj."
Dovraga, Jime!
Strašno mi je muka od moje vjere u tebe!
Pa, i meni je muka od tebe.
Pokušaj ti biti u braku s Tammy Faye.
Cijelo vrijeme se trudim očuvati naš brak,
očuvati svećeničku službu, danonoćnim radom,
dok ti samo kupuješ nercove
i piješ gazirane sokove
i varaš me s tim majmunom!
Nekad si se brinula za mene, Tammy.
Prestala si se brinuti za mene.
Ne želim se brinuti za tebe, Jime.
Ne želim ti biti majka.
Ženi u vezi treba muškarac!
Ja jesam muškarac! -Ti si dječak.
Sve sam ovo izgradio. Izgradio sam ti carstvo.
Sebi si izgradio carstvo.
Nema toga koji bi tebi ikada mogao dati dovoljno.
Rupa bez dna si.
A stalno od mene tražiš još
tim cendravim, nepodnošljivim glasićem Betty Boop!
Mislila sam da voliš Betty Boop.
Oprosti.
Jako mi je žao, Tammy.
I meni, Jime.
Ima još nešto.
Ta žena...
Dao sam joj novac da šuti, ali nije.
A novac je potjecao od donatora PTL-a.
Jime.
I Charles Shepard sutra objavljuje članak u The Observeru.
Bože moj.
Ma samo... Znam... -Jime. Bože moj.
Sve sam uništio.
Naše životno djelo, Jime.
Znam.
Tammy.
Tam, srdašce moje.
Ako netko padne, bit ću to ja.
Pusti da ja budem muškarac kakav sam ti trebao biti.
Ti ništa ne znaš.
Oh, tu su.
Tko to?
Sve je u redu.
Ovi ljudi će mi pomoći da ovo riješim.
O ne, Jime.
Ne, ne. -Velečasni. Velika hvala.
Velika hvala na dolasku. -Jime.
Oh, ljubav me danas dovela ovamo.
Bog vas blagoslovio. -Tammy Faye.
Jerry.
Uđite, molim, uđite. Dobrodošli. Hvala vam. Hvala na dolasku, momci.
U redu.
Pa, evo nas.
Smatramo najboljim da stvorimo distancu između vas i svećeničke službe.
Samo na par tjedana.
Onda ćemo vas postupno vratiti u program
nakon što se čitava neugodnost smiri.
Jerry, vi ste baptist. Znate, niste karizmatik.
A našoj publici se to neće svidjeti.
Zar ne, Jime? -Publici?
Mislio sam da su to župljani.
I jesu.
Naši su partneri. Zovemo ih partnerima.
Dvadeset milijuna duša svakodnevno dodirne Riječ. Zahvaljujući PTL-u.
Ako se odmah vratite...
Pa, blaženi bili. Pogledajte se sada, baš ste bijedni.
Ako vas vide, promijenit će kanal.
Jime.
Zbog svih tih duša koje ste pridobili
za Isusa
ja sam tu za vas.
Hvala vam, velečasni.
Samo se pobrinite za naše partnere.
To je sada jedino bitno.
Gledate PTL, inspirativnu mrežu.
Tammy i meni je doista vrlo drago
što nam je pružena prilika da vam se danas obratimo
i...
Pozdravi.
Pozdrav svima.
I
htjeli bismo vam reći
da nam je baš jako, jako žao.
I zahvaliti ljudima koji posvuda stoje uz nas
i govore: "Jime, da, opraštamo vam."
"Opraštamo Jimu i Tammy sve njihove grijehe."
I jako smo zahvalni jer nam je Bog oprostio.
Ne znamo što budućnost nosi, ali imam vjere, Tammy.
Jer Bog kojeg znam i dalje je Bog.
Vjerujem da će sunce opet zasjati.
Oh, i ja, Jime.
Bi li pjevala o tome? Možeš li?
Svakako hoću. -U redu.
U redu, Tammy Faye će nam otpjevati jednu pjesmu.
Pa, možda vas boli, pa i vama danas treba ova pjesma.
Zato ću je otpjevati za nas oboje, okej?
Čuli smo za vaše grešno ponašanje.
Ako nam kažete ono što nas zanima o Jimu Bakkeru,
možemo vas zaštititi.
Nije nam cilj da se nađu u neimaštini.
Oni su Božja djeca.
Svakako nam je stalo da ih ne ostavimo izgubljene u pustinji.
Zapišite sve, koliko zarađujete, što vam treba, svaku sitnicu.
Dok ste u razdoblju oporavka, hoće da ste sigurni i da ne oskudijevate.
Kazao sam mu koliko ste ranjivi.
Htio bi pomoći. Sâm mi je to kazao.
Da kreneš prva, draga?
Što da napišem, Jime? -Počni od svega.
Počni od odjeće koja ti treba.
Kolika ti je plaća, Jime?
Samo sekundu. Da pokušam opet nazvati Jerryja.
Uopće mi se ne javlja na pozive.
"Jimova doživotna plaća u iznosu od 300.000 godišnje."
"Tammyna doživotna plaća u iznosu od 100.000 godišnje."
"Tajnica na godinu dana. Telefonski račun."
"Kuća na jezeru. Osiguranje. Osobna služavka."
U ovome ne vidim pokajanje.
Vidim pohlepu. Vidim samoživost.
Vidim lakomost koja ih je svrgnula.
Jime, sjedio sam za stolom
s ljudima koji su mi pričali o tvojim homoseksualnim udvaranjima.
A u međuvremenu sam doznao za fiskalne nepravilnosti.
Ogriješio bih se o Boga, Jime.
Sve je gotovo.
A i o crkvu kao takvu kad bih vam dopustio povratak.
Nasamarili su me.
Kako si mogao pokloniti povjerenje takvim ljudima?
Jasno vam je da vam ne mogu dopustiti da ostanete ovdje.
Vaš dom i sve u njemu pripadaju svećeničkoj službi.
Ponoć samo što vam nije prošla.
I, hvala Bogu, sunce će opet zasjati.
Hvaljeno, hvaljeno ime Gospodinovo.
Optužnice koje se sada dižu protiv vas
u suštini navode da ste bezočno opljačkali PTL.
Dok je PTL iz mjeseca u mjesec trpio
gubitke od dva milijuna dolara, vi ste sebi plaćali bonuse.
Plaćali ste Tammy Faye bonuse. -Ne.
Ne znam posluje li se u službi ikada s dobitkom, Jime.
Ne poznajem nikoga s dobitkom.
Uvijek nadoknađujemo zaostatke.
Jim Bakker je danas izašao pred sud pod optužbom za prevaru.
Tužitelj kaže da je Bakker korumpiran...
Osnivač bankrotirane službe PTL prevarom je sljedbenicima
uzeo milijune dolara da bi raskošno živio.
Jedan par je došao u maskama Jima i Tammy.
...par milijuna dolara gotovine PTL-a za sebe.
Koliko ste novca lani zaradili?
Plaće, bonusa, kao i dividendi i autorskih prava...
Nemate pojma? Počinjete... -Nemam točnu brojku.
Ne točnu. -Iskreno, zbilja,
ne znam koliko zarađujem. Ne razmišljam o tome.
Ne razmišlja. -Zbilja ne razmišljam.
Da dođe do prijeko potrebnog novca PTL rasprodaje raskošne osobne predmete
koje su svrgnuti evanđelisti Jim i Tammy Bakker kupili od donacija crkvi.
Sad ih se optužuje za moralno posrnuće.
...seks s velečasnim Jimom Bakkerom.
Jessica Hahn je plaćena da šuti novcem PTL-a na nalog samog Bakkera.
Tugujemo zbog utjecaja koji sve ovo ima na cijelu kršćansku zajednicu.
Što se tiče homoseksualnih udvaranja još od 1956. godine,
kažete da je to laž. -Da. Da.
Da, to je točno.
Što to govoriš? -To je laž.
Da, da. I, znate,
ljudi moraju znati
da Bog voli homoseksualce.
Propovjednici moraju biti jako pobožni. A kad padnu u nemilost, padnu jače.
Ljudi im se smiju.
Tammy, na licu nam je malo sluzi.
Skinuli ste joj šminku.
Vidio sam mu suprugu. Čuo optužbe za trampu supruga, homoseksualnost.
Jeste li vidjeli tu ženu?
Zamijenio bih je za limenku juhe.
Nacionalne vijesti, poseban izvještaj.
Jim Bakker je proglašen krivim po svakoj od 24 točaka...
Kriv. -Kriv.
Sad mu prijeti do 120 godina zatvora i pet milijuna dolara globe.
Tede, smijem li nešto reći? -Naravno.
Samo da kažem, upamtite, Bog vas voli.
I ja to hoću reći. Bog vas voli.
Stvarno voli. Doviđenja. -Stvarno, stvarno voli.
U redu. Lijepa hvala oboma na sudjelovanju.
Gotovi smo.
U redu je, draga. Ne plači.
Ne.
Ništa nisam skrivio. Molim vas.
Imam pjesmu za vas.
Bože.
Pratila sam te otkako sam bila djevojčica.
Voljela sam te.
Služila sam ti.
I radila sam za tebe.
Bože.
Kamo si otišao?
Nije gotovo dok nije gotovo.
Hollywood, Kalifornija
Hej. Oprostite što kasnim.
Bok, drago mi je. Ja sam Tammy. -Bok, drago mi je. Stephen.
U redu. Jeste li za vodu ili nešto?
O, ne, ne treba. -Okej.
Moja nova portretna.
Da, u redu. Lijepo.
U redu. Dakle...
Čujem da imate prijedloge za mene.
Pa bih trebala... Pa ću... Da.
Dakle, imam dvije ideje za vas, Stephene.
A onda bih čula u čemu me vi vidite.
Okej.
Okej. Prva je o lutkama.
Hoću reći, ozbiljna, ali i smiješna.
Razgovorna emisija, ali s lutkama.
Za djecu je, a i za odrasle.
I tako ljudi mogu razgovarati o svojim problemima,
ali s lutkama.
Okej.
Okej, imam još nešto za vas, Stephene.
Oh, okej, još jedan. -Za tinejdžere je.
Znate, kažu da im je najveći problem ovo.
Kako natjerati ljude da nas slušaju?
I stvarno bih im voljela dati tu priliku
i, znate, ići kamo oni idu.
Voljela bih s njima ići u salone za pirsanje,
voljela bih s njima ići u salone za tetoviranje i...
A kako bi se zvala ta emisija?
"Tammy i titanski tinejdžeri". -O, da.
Mislim da bi to bio, znate, zabavan naslov.
Samo me zanimalo.
Pa, u kakvom me poslu vidite, Stephene? Hoću reći, vi ste stručnjak.
Jeste li se javili nekoj kršćanskoj mreži ili čemu već?
Oni me neće.
Okej. Pa, naučio sam iz rada na ovim emisijama,
a mislim da ste i vi to naučili, da je,
znate, opasno je htjeti biti viđen čisto zbog toga. Znate?
Pa, ja baš volim kameru, ali... -Zašto?
Pa, zato što je to osoba.
To je sugovornik.
To je Božja ljubav putem mene.
Onda, što kažete, Stephene? Znate, biste li radili emisiju?
Ne znam, Tammy. Mislim da nam to sad baš ne odgovara.
Okej?
Eto, eto...
Stvarno sam zahvalna... -Hvala na dolasku.
Hvala vam. -Hvala na razumijevanju.
Riješit ćemo vam parkirnu kartu.
Hvala vam. -Okej.
Ugodan dan.
Doviđenja. -Doviđenja.
Ups.
O, čovječe.
Što si je napravila od face?
Kažem vam da tu živi. Koja frikuša.
O, čovječe. -Bok.
O, sranje. Dolazi ovamo.
Samo se družite? -Da.
Dakle, smijete pričati o meni. To je u redu.
Ali, znate, morate se najprije rukovati sa mnom i upoznati se.
Bok. -Bok, drago mi je.
Ja sam Tammy. Kako se zoveš?
Max. -Bok.
Ali, znate, nismo neznanci. Živim odmah tu. Susjedi smo.
Da vam pokažem što sam dobila.
Tko bi htio jednu sliku?
Jolene, ne vjerujem da si pojela gotovo cijelu staklenku maslaca od kikirikija.
Pa, oprosti, Susanne. Slučajno jedem za dvije.
Ne moljakaj.
Okej, kad si jako dobar.
Ma samo izvoli.
Znaš, Susanne, kad ti je tako teško prikupiti donacije,
možda ti mogu pomoći. -Ti, kako?
Bog vas blagoslovio. Dobili ste Tammy. Ostavite mi poruku.
Zdravo, gđo Bakker. Ovdje Linda Thomas iz Božjeg učilišta Orala Robertsa.
Vjerojatno se ne sjećate, ali volontirala sam za PTL.
Bili ste uvijek vrlo ljubazni prema meni.
Uglavnom, pozvala bih vas da pjevate
na ovogodišnjem festivalu Hvaljenja i iskupljenja.
Mislim da biste bili čudesan dodatak programu.
Zvat ćemo opet da doznamo jeste li zainteresirani.
Hvala najljepša.
Savezni zatvor Boron Kotar San Bernardino, Kalifornija
Bok. -Bok.
Onda, što ima nova?
Ne znam.
Pozvali su me iz Orala Robertsa da pjevam.
Opa. -Da.
To je predivno.
Samo, neću. -Trebala bi.
Ne, godinama nisam bila u crkvi.
Pa, tamo ti je mjesto. -Ne, nije uz njih.
Smijat će mi se. Neću otići.
Ja sam kriv što to misliš.
Oprosti mi na tome.
Na svemu.
Molim se za tebe, Jime.
I molim se da te Bog opet upotrijebi.
Da.
Hvala što si potpisao spise za razvod, Jime.
Nisam to htio, Tam.
Znam.
Ali, znaš, jednostavno smo previše toga skupa prošli
i, znaš, ima previše povreda
koje su se dogodile kroz godine.
I ta sirotica, Jime.
Znam, znam. Znam.
Sramim se zbog toga.
Tu imam stvarnog vremena za sebe i Boga
i sve izgleda jako, jako različito kad se gleda s dna.
Pa, da. -Da.
I upravo razmišljam.
Jesmo li mi propovijedali
da te Bog ne voli ako si siromašan?
Pa, znaš da sam odrasla u siromaštvu.
Nije poanta u stvarima koje imaš, nego se računaju ljudi.
Amen. -Amen.
Tammy.
Mama?
"Stoga smo bili pokopani s njim putem krštenja u smrt."
"Kako bismo, baš kao što je Krist bio uzdignut iz mrtvih putem slave Oca,"
"i mi mogli kročiti obnovljenim životom."
Jako dobra služba.
Zdravo, Tome. Hvala na dolasku.
Tu si.
Nećeš unutra, da nešto pojedeš?
Nije mi mjesto unutra uz njih.
Da.
Jedino dobro u odlasku tvoje majke je to što više nikad ne moram u crkvu.
Ne, ne smijem se tome smijati.
Oh, učinila sam nešto grozno.
Oprošteno ti je.
Opa, stvarno je bila slijepa, zar ne?
Aha.
Imam nešto za tebe.
Prepoznaješ ovo?
Mislila sam da je Falwell sve uzeo.
Ovo je sakrila.
Ukrala ju je.
Pa, rekla je da je vrag odnese ako preda ovu dragocjenost
za koju se njena kći naradila tom debelom baptistu.
Sveučilište Oral Roberts Tulsa, Oklahoma
Sad otvaramo gledalište, gđo Bakker. Ljudi zauzimaju mjesta.
Pa zdravo, Tammy.
Pa bok.
Strah me je.
Isuse, dođi mi u srce i oprosti mi grijehe.
Znam da sam cijenila ono što nisam trebala.
I znam da sam se izgubila
i zaboravila što mi ti značiš,
ali s tim je sada gotovo.
Da, ne mislim ići dalje dok gledam u retrovizor života.
Na sceni za deset minuta.
Hvala vam.
Evo, ovo je za klavirista.
Okej.
Dame i gospodo,
pozdravite, molim, večerašnju posebnu gošću
Tammy Faye.
Hvala vam. Hvala vam najljepša.
Istinski sam presretna što se opet nalazim tamo gdje mi je bilo mjesto.
Jutros, kad mi je trebala utjeha,
obratila sam se meni najdražem dijelu Svetog pisma.
Devedeset prvom psalmu.
"On koji nastava tajno mjesto svevišnjega"
"boravit će pod sjenom Svemogućega."
A ovo mi je najdraži dio.
"On će te pokriti svojim perima"
"i pod njegovim ćeš krilima"
"naći pouzdanje."
Pa, nisam održala koncert već gotovo puno desetljeće
i imam malu tremu.
Ali dat ću sve od sebe
da vam danas dovedem njega. Okej?
Idemo, svi zajedno! Osjetite njegovo čudo!
Oh, kako sam zahvalna
na čudesnoj milosti Božjoj.
Jer bez te prelijepe milosti
danas me tu ne bi ni bilo.
Ta je milost posegnula odozgo i rekla:
"Tammy Faye, volim te."
"I volim te baš takvu kakva si."
Znate da je Božja milost sasvim obilna i za vas danas.
I da vas on voli baš takve kakvi ste!
Hvala ti, Gospodine, na Sjedinjenim Američkim Državama.
Zahvaljujemo ti, Gospodine, što živimo u ovoj čudesnoj zemlji.
Bože, blagoslovi Ameriku. Aleluja.
O, da.
Jerry Falwell nije uspio spasiti PTL od bankrota. Umro je 2007.
Pat Robertson se vratio na CBN nakon neuspjele kandidature
i do danas vodi Klub 700.
Steve Pieters još živi u Los Angelesu gdje pjeva u Gej muškom zboru.
Jim se nakon zatvora vratio televanđelizmu na vlastitoj Televizijskoj mreži PTL.
Tammyna djeca, Sissy i Jamie Charles (Jay),
nastavljaju majčinu ostavštinu kao pjevačica, odnosno pastor.
Tammy Faye je nastavila u službi pomagati LGBTQ osobama i potrebitima do smrti 2007.
Nije gotovo dok nije gotovo.
PREVEO VLADIMIR CVETKOVIĆ SEVER